
R O M Â N I A

                                                        JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea alocării din bugetul local al municipiului Focşani pe anul 2012
 a sumei de 3.936 lei pentru organizarea de către Consiliul Local al Tinerilor Focşani a proiectului « Şi curat….şi frumos…….pentru un parc spectaculos », 

           Consiliul Local al Municipiului Focşani, judeţul Vrancea, întrunit în şedinţă ordinară,

· analizând proiectul de hotărâre iniţiat de Primarul Municipiului Focşani, prin care se propune aprobarea alocării din bugetul local al municipiului Focşani pe anul 2011 a sumei de 3.936 lei pentru organizarea de către Consiliul Local al Tinerilor Focşani a proiectului « Şi curat….şi frumos…….pentru un parc spectaculos », raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 13700/15.03.2012 ;

· văzând avizul favorabil al Comisiei pentru buget, finanţe, investiţii, liberă initiaţivă, economic şi servicii publice şi al Comisiei pentru cultură, sănătate, învăţământ, sport şi tineret;

· având în vedere adresa Consiliului Local al Tinerilor Focşani înregistrată la nr. 13554/15.03.2012 ;

· în baza art. 36 alin (1), alin. (2) lit. “b” şi alin. (4) lit. “a”, precum şi în temeiul art. 45 alin. (2) lit. “a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

H O T Ă R Ă Ş T E :

                 Art. 1 (1) Se aprobă alocarea din bugetul local al municipiului Focşani pe anul 2011 a sumei de 3.936 lei pentru organizarea de către Consiliul Local al Tinerilor Focşani a proiectului « Şi curat….şi frumos…….pentru un parc spectaculos ». 

                           (2) Suma prevăzută la alin (1) din prezentul articol se  alocă de la capitolul bugetar „Cultură, recreere şi religie” (67.02), subcapitolul bugetar „Tineret” (67.02.05.02), Bunuri şi servicii, articolul bugetar 20.30.30 „Alte cheltuieli cu bunuri şi servicii” şi va fi utilizată pentru achiziţionarea de materiale de curăţenie şi alte materiale consumabile în sumă de 2.536 lei , pliante, invitaţii şi diplome în valoare de 1.400 lei.
               Art. 2 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia de resurse umane şi coordonare unităţi subordonate, Serviciul comunicare şi Consiliul Local al Tinerilor Focşani.

        PREŞEDINTE DE ŞEDINŢĂ,

                 Vrâncianu Gicu
                                                                                                    CONTRASEMNEAZĂ,

                                                                                   SECRETARUL MUNICIPIULUI FOCŞANI
                                                                                                      Eduard Marian Corhană                         

